laion/Wikipedia-Exotic huggingface dataset:
R.W.D-13

R.W.D-13 הוא מטוס תיור וקישור קל מתוצרת פולין שהיה בשירות חיל האוויר הישראלי. המטוס נרכש ב-1938 על ידי חברת אווירון שהיא חברת התעופה העברית הראשונה בארץ ישראל. מטרת הרכישה הייתה לצורכי הדרכה תובלה ותיור וגם לפעולות ביטחון. חברת אווירון השתמשה במטוס כמעט עשור וב-1947 המטוס נמכר ליזמים. באותה השנה המטוסים עברו לשרת את ההגנה והם פעלו במלחמת העצמאות במשימות תובלה סיור פינוי נפגעים וסיוע בתקיפות. ב-17 בדצמבר 1947 פנחס בן-פורת הטיס את המטוס הזה בפעולה לפינוי פצועים שנפגעו מהתקפה של ערבים אבל כשהוא הגיע לבית אשל הבין שלא צריך לפנות את הפצועים וטס לנבטים ששם הערבים תקפו. הוא המריא עם עוד בחור ועם מקלע ורימונים וטסו לנבטים ושם הם הצליחו באמצעות התקפה אווירית להבריח את הערבים. מטוס יצא משירות אחרי מלחמת העצמאות. מדיה וקבצים בנושא R.W.D-13 בוויקישיתוף מטוס R.W.D-13 באתר חיל האוויר ניצן סדן, מטוס פולני, אומץ ציוני: המתקפה האווירית הראשונה של ישראל, באתר כלכליסט, 14 במאי 2024
פול פו

פול מארי סזאר ז'רלד פו (בצרפתית: Paul Marie Cesar Gerald Pau;‏ 29 בנובמבר 1848 – 2 בינואר 1932) היה גנרל צרפתי ששירת במלחמת צרפת–פרוסיה ובמלחמת העולם הראשונה. פו נולד ב-29 בנובמבר 1848, וב-1867 התגייס לצבא הצרפתי. הוא השתתף במלחמת צרפת–פרוסיה, שבה איבד את החלק התחתון של זרועו הימנית. בשנת 1884 התחתן עם מארי הנרייט גונץ. ב-1903 הוא הועלה לדרגת גנרל, ובין השנים 1903–1909 פיקד על הקורפוסים ה-16 וה-20. עם זאת, הוא פרש משירות פעיל בשנת 1911, לאחר שהיה מועמד לתפקיד הרמטכ"ל על ידי שר המלחמה, אדולף מסימי, אך מועמדותו הוסרה בגלל דעותיו הפוליטיות האנטי-רפובליקניות, והתעקשותו על הסמכות למנות אישית גנרלים לפיקוד גבוה. במקום זה מונה ז'וזף ז'ופר, שהיה למפקד העליון הצרפתי במלחמת העולם הראשונה. כאשר פרצה המלחמה ב-1914, החזיר הגנרל ז'ופר את פו מפרישה לפיקוד על ארמיית אלזס, כדי להשתתף בהתקפות נגד אלזס שבוצעו לפי תוכנית 17. ארמיית אלזס כללה את הקורפוס ה-7 (אשר לחם בקרב מילוז בין 7 ל-10 באוגוסט), הדיוויזיה ה-44, דיוויזיית המילואים ה-55, דיוויזיית הפרשים ה-8 וקבוצת הדיוויזיות ה-1 של המילואים (דיוויזיות המילואים ה-58, ה-63 וה-66). למרות שהצליח בתחילה, נאלץ פו לסגת אחרי התבוסה של הארמייה הראשונה בקרב לורן. כאשר היה ברור לז'ופר כי התקוות לניצחון מהיר באלזס נמוגו, וכי צרפת עומדת בפני סכנה ממשית לתבוסה מהירה (בגלל תוכנית שליפן), הארמייה של פו פורקה, נשלחה לצפון כדי להצטרף לארמייה השישית של מישל-ז'וזף מונורי, והגיעה בזמן להשתתף בקרב הראשון על המארן. לאחר מכן לא ניתן לפו תפקיד פיקודי אחר. לאחר שירות במועצת המלחמה העליונה בצרפת, הוא נשלח בינואר 1916 כנציג צרפתי לסטאבקה הרוסית. פו גם סייר באוסטרליה בספטמבר 1918, ושם נפגש עם חיילים משוחררים אוסטרלים, והשתתף בעצרות מלחמה. הוא נפטר בפריז ב-2 בינואר 1932. מדיה וקבצים בנושא פול פו בוויקישיתוף Tucker, Spencer; Matysek Wood, Laura; Murphy, Justin D. (1996). The European Powers in the First World War: An Encyclopedia. Taylor & Francis. p. 549. ISBN 978-0-8153-0399-2.{{cite book}}: תחזוקה - ציטוט: multiple names: authors list (link) Tuchman, Barbara (1962). The Guns of August. New York: Random House. p. 42. ISBN 0-345-47609-3. Greenhalgh, Elizabeth (2014). The French Army and the First World War. Cambridge University Press. p. 38. ISBN 978-1-107-60568-8.
קארי גרנט (זמרת)

קארי גרנט (באנגלית: Carrie Grant; נולדה ב-17 באוגוסט 1965) היא זמרת בריטית. הייתה חברה בלהקת Sweet Dreams, במסגרתה ייצגה את בריטניה באירוויזיון 1983. גרנט נולדה באנפילד. היא התפרסמה כזמרת מהיותה חברה בלהקת "Sweet Dreams" איתם היא ייצגה את בריטניה באירוויזיון 1983. היא שימשה כשופטת בתוכניות המציאות "Fame Academy" ו-"Comic Relief Does Fame Academy", היא גם עבדה כמדריכת פיתוח קול עם המתמודדים של " Pop Idol", אמריקן איידול הבריטית. ב-2008 הגישה את תוכנית הילדים "Carrie and David's Popshop". באירוויזיון 2008 הגישה את הניקוד של בריטניה. ב-2009 התחרתה בפרק של הגרסה הבריטית של וייפאאוט. ב-2010 החלה לשמש ככתבת במגזין "The One Show" המשודר בBBC One. מדיה וקבצים בנושא קארי גרנט בוויקישיתוף אתר האינטרנט הרשמי של קארי גרנט (באנגלית) קארי גרנט, ברשת החברתית פייסבוק קארי גרנט, ברשת החברתית אקס (טוויטר) קארי גרנט, ברשת החברתית אינסטגרם קארי גרנט, במסד הנתונים הקולנועיים IMDb (באנגלית) קארי גרנט, באתר MusicBrainz (באנגלית) קארי גרנט, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מפרץ שארלוט

מפרץ שארלוט (באנגלית: Charlotte Bay) הוא מפרץ בחוף המערבי של חצי האי אנטארקטיקה במערב ארץ גרהאם שבאנטארקטיקה. רוחב פתחו של המפרץ 22 קילומטרים, והוא מצוי בין חצי האי רקלוס, לבין כף מוריי. אל המפרץ נשפכים הקרחונים נובילה, בוז'ינוב, קרב, ולמאן ורנאר. המפרץ התגלה על ידי אדריאן דה ז'רלאש שעמד בראש המשלחת האנטארקטית הבלגית שחקרה את האזור בשנים 1899–1897. ז'רלאש קרא למפרץ על שמה של שארלוט דומייה (Charlotte Dumeiz), ארוסתו של ז'ורז' לקונט (Georges Lecointe), מגלה ארצות והידרוגרף, שהיה סגנון של ז'רלאש בפיקוד על משלחת החקר. אנשי סקר שטחי חסות איי פוקלנד (חלק מהסקר האנטארקטי הבריטי) בנו בקתה בנקודת פורטל בין האי בראבאנט לבין חוף דאנקו. בעונת המחקר 1957–1956, ואלי הרברט, מיפה את האזור שבין מפרץ התקווה לבין מפרץ שארלוט ובסיום המחקר הגיע לבקתת במטרה שהספינה שקלטון תאסוף אותו. בהיעדר מכשיר רדיו בבקתה הרברט לא ידע כי הספינה פגעה בקרחון וחזרה לאיי פוקלנד לתיקונים. ששת חברי המשלחת של הרברט המתינו בבקתה שלושה חודשים מבלי לדעת מתי יאספו אותם. מפרץ הנסיכה שארלוט - מפרץ באוסטרליה • Damien Gildea, Mountaineering in Antarctica: complete guide: Travel guide מפרץ שארלוט באתר הסקר הגאולוגי של ארצות הברית מפרץ שארלוט באתר הגאזט האנטארקטי של ממשלת אוסטרליה מפרץ שארלוט באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ שארלוט מפת מפרץ שארלוט תיאור מפרץ שארלוט ונקודת פורטל, ותצלומי האתר ובעלי החיים בו בלוג המתאר ביקור במפרץ שארלוט תחזית מזג אוויר עדכנית ארוכת טווח עבור מפרץ שארלוט מידע גאוגרפי והיסטורי מידע גאוגרפי על קרחון נובליה מידע גאוגרפי על קרחון בוז'ינוב מידע גאוגרפי על קרחון קרב מידע גאוגרפי על קרחון ולמאן מידע גאוגרפי על קרחון רנאר
בונס מקיני

הוראס אלברט "בונס" מקיני (באנגלית: Horace Albert "Bones" McKinney; ‏1 בינואר 1919 – 16 במאי 1997) היה כדורסלן ומאמן כדורסל אמריקאי, אשר שיחק בליגות ה-BAA וה-NBA בין השנים 1946–1952. ממוצעיו הכוללים לאורך הקריירה הם 9.4 נקודות, 3.5 ריבאונדים ו-1.6 אסיסטים למשחק. מקיני נולד בשטח הגלילי "לואולנד" שעל יד לגונת פמליקו, קרוליינה הצפונית. בשנת 1940 החל ללמוד באוניברסיטת המדינה של קרוליינה הצפונית, אך ב-1942 עזב את לימודיו והתגייס לצבא ארצות הברית עד לסיום מלחמת העולם השנייה. בשנת 1945 שוחרר משירותו הצבאי, ולמד במשך שנה אחת באוניברסיטת קרוליינה הצפונית בצ'אפל היל. בשנת 1946 העפיל כשחקן קבוצת הכדורסל של האוניברסיטה לגמר טורניר אליפות המכללות, בו הפסיד מול אוניברסיטת המדינה של אוקלהומה. בשנת 1946 הצטרף לקבוצת וושינגטון קפיטולס, אותה אימן רד אאורבך, לקראת עונת הבכורה של ליגת ה-BAA (לימים ה-NBA). ב-4 עונותיו הראשונות עם הקפיטולס היה אחד השחקנים הבולטים של הקבוצה, לצד בוב פיריק ופרד סקולארי, כשקלע 11.4 נקודות בממוצע למשחק. בעונת 1947 נבחר לחמישיית העונה, ובעונת 1949 נבחר לחמישייה השנייה של העונה לאחר שסייע לוושינגטון להעפיל לגמר ה-NBA, בו הפסידה מול מיניאפוליס לייקרס (2–4). במהלך עונת 1950/1951 התפרק מועדון הקפיטולס, ובמסגרת "דראפט הפיזור" של שחקניה נלקח מקיני על ידי בוסטון סלטיקס. לאחר כשנה וחצי בבוסטון פרש מקיני ממשחק, בגיל 33. בתחילת עונת 1950/1951 מונה מקיני למאמן וושינגטון קפיטולס, בעודו שחקן הקבוצה. ב-35 משחקי הקבוצה בטרם התפרקה רשמו הקפיטולס מאזן של 10 ניצחונות ו-25 הפסדים (28.6%) תחת מקיני. בין השנים 1957–1965 שימש כמאמן קבוצת הכדורסל של אוניברסיטת וייק פורסט. בעונת 1960/1961 העפילה הקבוצה, בפעם השנייה בלבד בתולדותיה, לשלב רבע גמר טורניר אליפות המכללות. בעונה העוקבת השתתפה וייק פורסט בפיינל פור אליפות המכללות, לראשונה בתולדותיה, הודות ליכולת מצוינת של כוכב הקבוצה לן צ'אפל. במשחק חצי הגמר הפסידה קבוצתו של מקיני מול אוניברסיטת המדינה של אוהיו, אותה הובילו שני חברי היכל התהילה לעתיד ג'ון האבליצ'ק וג'רי לוקאס. בין השנים 1969–1971 אימן מקיני את קרוליינה קוגרס מליגת ה-ABA. בתקופתו בקבוצה רשמו הקוגרס מאזן שלילי 59–67 (46.8%), בטרם פוטר מתפקידו. מדיה וקבצים בנושא בונס מקיני בוויקישיתוף פרופיל, באתר Basketball-Reference פרופיל, באתר ליגת ה-NBA סטטיסטיקות קריירת המשחק של מקיני ב-NBA, באתר basketball-reference.com סטטיסטיקות משחק הגמר 1946, באתר sports-reference.com סטטיסטיקות האימון של מקיני, באתר basketball-reference.com
Don't Stop (Funkin' 4 Jamaica)

Don't Stop (Funkin' 4 Jamaica) הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-26 בנובמבר 2001, כסינגל הרביעי מתוך הפסקול. השיר הגיע למקום הראשון במצעד השירים של ולוניה. השיר נכתב על ידי מריה קארי, מיסטיקל, דיג'יי קליו, טום בראוון וטוני סמית' והופק על ידי קארי ודיג'יי קליו. את הווידאו קליפ שיצא עבור השיר ביימה סאנא חמרי, שביימה עבור קארי גם את קליפ השיר "Can't Take That Away (Mariah's Theme)". כמו כן, עלה השיר לרשת הזרמת המדיה ספוטיפיי, כמה שנים לאחר שיצא. מידע על הסינגל "Don't Stop (Funkin' 4 Jamaica)" באתר מיוזיק בריינז מידע על היצירה "Don't Stop (Funkin' 4 Jamaica)" באתר Discogs סרטון השיר "Don't Stop (Funkin' 4 Jamaica)" באתר יוטיוב Holson, Alex Kuczynski With Laura M. (2002-01-24). "Record Label Pays Dearly To Dismiss Mariah Carey". The New York Times (באנגלית אמריקאית). ISSN 0362-4331. נבדק ב-2019-06-10. Archive-John-Mitchell, Today In MTV History: Mariah Carey’s ‘TRL’ Meltdown, MTV News (באנגלית) Mariah Carey - Never Too Far / Don't Stop, ultratop.be Mariah Carey (Ft. Mystikal) – Don't Stop (Funkin' 4 Jamaica) (באנגלית), נבדק ב-2019-06-10 Can't Take That Away (Mariah's Theme), נבדק ב-2019-06-10 Keith Spera, Groove Interrupted: Loss, Renewal, and the Music of New Orleans, St. Martin's Press, 2011-08-02. (באנגלית) Never Too Far / Don't Stop (Funkin 4 Jamaica), נבדק ב-2019-06-10
סוניק הקיפוד (דמות)

סוניק הקיפוד (באנגלית: Sonic the Hedgehog) הוא דמות בדיונית שנוצרה על ידי יוג'י נאקה ונאוטו הושימה. סוניק הוא הפרוטגוניסט בסדרת משחקי הווידאו "סוניק הקיפוד" של חברת סגה. סוניק הוא קיפוד מואנש בצבע כחול, המסוגל לרוץ במהירות על-קולית. ברוב המשחקים סוניק צריך לרוץ דרך שלבים, לאסוף טבעות, ולהימנע ממכשולים ואויבים. סוניק מלווה במספר דמויות משנה, כגון אויבו המושבע דוקטור אגמן, חברו הטוב טיילס, החברה-לדעת-עצמה שלו איימי רוז ויריבו הידידותי נאקלס הקיפודן. מעבר לכיכובו בסדרת המשחקים המצליחה, סוניק הוא גם הקבע של חברת סגה. בשנת 1988 יצאה קונסולת הסגה מגה דרייב בארצות הברית וביפן. סגה ניסתה ליצור דמות שתזוהה עם החברה באופן אוניברסלי, על מנת ליצור ייחוד, בידול והזדהות עם הקונסולה. בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע את עיצוב הדמות החדשה לקונסולה. לגמר הגיעו שתי הצעות: ארמדיל שחור וקיפוד כחול; הקיפוד ניצח, והפך לסוניק. לאורך השנים השתנו רבים ממאפייניו הפיזיים של סוניק, כולל הסגנון שבו הוא מעוצב. בעיצוב המקורי, אשר תוכנן על ידי נאוטו אושימה, הופיע סוניק כנמוך קומה, בעל מחטים קצרים, גוף עגלגל ועיניים ללא קשתיות. בעקבות יציאת המשחק "Sonic Adventure" לשווקים בשנת 1999, דמותו של סוניק עוצבה מחדש על ידי יוג'י אואקאווה. בעיצוב זה סוניק גבה במעט, רגליו התארכו, הוענק לו מבנה גוף פחות עגלגל, קוציו התארכו וצבע עיניו השתנה לירוק, וכמו כן הוא קיבל מראה קשוח במעט. שינויים נוספים בדמותו של סוניק הוצגו במשחק "סוניק הקיפוד" משנת 2006: סוניק הפך לרזה יותר וגובהו השתנה. על אף שינויים קטנים במראהו, כמו למשל בגובהו, עיצוב הדמות לא השתנה רבות מאז. אמנם במשחקי הספין-אוף וסדרת הטלוויזיה "סוניק בום" משנת 2014, סוניק הוא רזה יותר, גבוה מאוד, ידיו שונו לצבע כחול, לבוש צעיף חום ותחבושות והקוצים שלו קצרים יותר. בסרט באותו השם, נעליו של סוניק עוצבו מחדש, והוא בעל פרווה, ידיים כחולות, ושתי עיניים נפרדות. במשחקים לא מופיעים קרובי משפחה של הדמות, אך הן בקומיקס והן בשתי סדרות הטלוויזיה העוסקות בסוניק מופיע צ'אק - קיפוד כחול ומבוגר העובד כמדען מוביל ומוצג כדודו של סוניק. כמו כן מופיע מאטסקי, כלבו של צ'אק. בנוסף, בחוברות הקומיקס של ארצ'י קומיקס מתגלים הוריו החורגים של סוניק, ברנדט וג'ולז. בסדרה Sonic Underground, שמתרחשת ביקום מקביל, מופיע שוב צ'אק, וכן מופיעים אמו של סוניק, המלכה אלינה, אחותו סוניה ואחיו מאניק. מדיה וקבצים בנושא סוניק הקיפוד בוויקישיתוף במשחק Sonic Jam הוא בן 16. Seen and heard: The wide-ranging career of Ryan Drummond, The Mercury News, ‏2011-07-27 (באנגלית) Zetman Blu-Ray, Anime News Network (באנגלית) English Video Game Actors Join Disney's Wreck-It Ralph Cast, Anime News Network (באנגלית) Justin Kroll, Justin Kroll, Ben Schwartz to Voice ‘Sonic the Hedgehog’ in Upcoming Movie (EXCLUSIVE), Variety, ‏2018-08-09 (באנגלית)
מיס תבל 1931

מיס תבל 1931 (באנגלית: Miss Universe 1931) היא תחרות יופי שנערכה ב-1931 והיוותה את תחרות היופי הבינלאומית ה-6 במספר. התחרות נערכה בגלווסטון, שבטקסס, מרבית המתמודדות היו מרחבי ארצות הברית ובנוסף היו שתי מתמודדות ממדינות אירופה. עשר המתמודדות שהגיעו למקומות הראשונים זכו בפרסים כספיים. דווח על כך שבתצוגת בגדי הים שנערכה במסגרת התחרות נכחו בסביבות 150,000 צופים. הזוכה בתחרות הייתה מיס בלגיה, נטה דושאטו. Universe 1920s, web.archive.org, ‏2013-01-04 Beauty Crown Goes to Miss Belgium!, Texas Archive of the Moving Image (ארכיון) Miss United States, 1931, Shorpy.com (באנגלית) Netta Duchâteau, Miss Belgium1930Universe 1931,rare view of former Ostends casino-kursaal, videos.tube ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
דיוויין אודודורו

איג'ווקוגן דיוויין אודודורו (באנגלית: Ejowvokoghene Divine Oduduru; נולד ב-7 באוקטובר 1996) הוא אצן ניגרי. אלוף המכללות בריצת 100 מטר ואלוף המכללות ושיאן ניגריה בריצת 200 מטר. תוצאתו של אודודורו בריצת 100 מטר מדרגת אותו במקום ה-17 בכל הזמנים בריצה זו ובריצת 200 מטר מדרגת אותו במקום ה-14 בכל הזמנים בריצה זו. אודודורו נולד וגדל באוגלי, מדינת דלתה, ניגריה. לומד ומתאמן באוניברסיטת טקסס טק. באליפות העולם באתלטיקה לנוער שנערכה ביוג'ין, אורגון בסוף יולי 2014 זכה אודודורו במדליית כסף בריצת 200 מטר בתוצאה של 20.25 שניות (בעזרת רוח גבית מעל המותר של +2.3 מטר/שנייה). שלושה שבועות לאחר מכן, באליפות אפריקה שנערכה במרקש, מרוקו בשנת 2014 זכה אודודורו במדליית זהב בריצת שליחים 4x100 מטר כשרץ בשלב המוקדמות. נוסף לכך, הוא סיים במקום שישי בריצת 200 מטר בתוצאה של 20.81 שניות. באליפות אפריקה באתלטיקה לנוער שנערכה באדיס אבבה, אתיופיה במרץ 2015 זכה אודודורו ב-3 מדליות זהב, בריצת 100 מטר בתוצאה של 10.44 שניות, בריצת 200 מטר בתוצאה של 21.22 שניות ובריצת שליחים 4x100 מטר בתוצאה של 39.99 שניות. במשחקי אפריקה שנערכו בברזוויל, הרפובליקה של קונגו בספטמבר 2015 זכה אודודורו במדליית כסף בריצת 200 מטר בתוצאה של 20.45 שניות. באליפות אפריקה שנערכה בדרבן, דרום אפריקה ביוני 2018 סיים אודודורו שני בשלב חצי הגמר בריצת 200 מטר בתוצאה של 20.48 שניות, אך לא התייצב לריצת הגמר ודורג בסיום במקום שביעי. חודשיים לאחר מכן, באולימפיאדת ריו דה ז'ניירו (2016) הוא סיים במקום 21 בריצת 200 מטר בתוצאה של 20.59 שניות. באליפות אפריקה שנערכה באסאבה, ניגריה בשנת 2018 זכה אודודורו בשתי מדליית כסף, בריצת 200 מטר בתוצאה של 20.60 שניות ובריצת שליחים 4x100 מטר בתוצאה של 38.74 שניות. בתחרות שנערכה בוייקו, טקסס ב-20 באפריל 2019 קבע אודודורו בריצת 200 מטר שיא ניגריה חדש של 19.76 שניות, שיפור לשיא בן ה-20 שנים של פרנסיס אוביקוולו (19.84 שניות). באליפות המכללות שנערכה ביוסטון, טקסס ב-7 ביוני 2019 זכה אודודורו בשתי מדליות זהב, בריצת 100 מטר בשיא אישי חדש ובתוצאת השנה בעולם של 9.86 שניות, מאית השנייה איטי משיא ניגריה ובריצת 200 מטר בשיא ניגריה חדש של 19.73 שניות. ריצת 100 מטר: 9.86 שניות (2019) ריצת 200 מטר: 19.73 שניות (2019), שיא ניגריה ריצת 60 מטר: 6.52 שניות (2019) ריצת 200 מטר: 20.08 שניות (2019) מדיה וקבצים בנושא דיוויין אודודורו בוויקישיתוף דיוויין אודודורו, באתר olympedia.org דיוויין אודודורו, באתר התאחדות האתלטיקה הבין-לאומית אמיר ענבר, אחרי שהתחנן, מחה ושבר את הרשת - הדבר הגדול הבא באתלטיקה כבש את אמריקה, באתר הארץ, 18 ביוני 2019
Reflections (Care Enough)

Reflections (Care Enough) הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-27 בספטמבר 2001, כסינגל השני מתוך הפסקול. ב-17 באוקטובר 2008, הוציאה קארי את אלבום האוסף שלה The Ballads, בו נכלל השיר. השיר נכתב על ידי מריה קארי ופיליפ פייר והופק על ידי קארי, ג'ימי ג'אם וטרי לואיס. כמו כן, יצא הסינגל בפורמט של תקליטור. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ. בנוסף לכך, עלה השיר לרשת הזרמת המדיה ספוטיפיי, כמה שנים לאחר שיצא. מידע על הסינגל "Reflections (Care Enough)" באתר מיוזיק בריינז מידע על היצירה "Reflections (Care Enough)" באתר Discogs סרטון השיר "Reflections (Care Enough)" באתר יוטיוב マライア・キャリー | ソニーミュージック オフィシャルサイト, www.sonymusic.co.jp (ביפנית) The Free Lance-Star - Google News Archive Search, news.google.com Mariah Carey - The Ballads, Discogs (באנגלית) Mariah Carey - The Ballads, Discogs (באנגלית) Mariah Carey – Reflections (Care Enough) (באנגלית), נבדק ב-2019-06-10 Mariah Carey - Reflections (Care Enough), Discogs (באנגלית) Glitter, נבדק ב-2019-06-10
רבי יהושע הגרסי

רבי יהושע הגרסי הוא תנא בן הדור הרביעי. במקורות הוא מופיע בעיקר בתור משמשו של רבי עקיבא במהלך מאסרו בכלא הרומאי בעקבות לימוד תורה. בתלמוד הבבלי מסופר שבכל יום ויום היו מכניסים לרבי עקיבא מים במידה על ידי רבי יהושע הגרסי לתאו בכלא. יום אחד מצאו שומר בית האסורים, אמר לו: "היום מימך מרובים – שמא לחתור בית האסורים אתה צריך!", שפך חציים, ונתן לו חציים. כשבא רבי יהושע הגרסי אצל רבי עקיבא, התפלא רבו: "יהושע, אין אתה יודע שזקן אני וחיי תלויים בחייך?" – מדוע התעכבת לבוא עם המים? סח לו רבי יהושע כל אותו המאורע. אמר לו רבי עקיבא: "תן לי מים שאטול ידיי". תמה התלמיד: "לשתות – המים אינם מספיקים, ואתה רוצה לשופכם על נטילת ידיים?! ומה תשתה?!". ענה לו רבו: "מה אעשה שחייבים עליהם מיתה, מוטב אמות מיתת עצמי – ולא אעבור על דעת חבריי". עוד מסופר במדרש שרבי עקיבא היה עומד ונדון לפני טורנוסרופוס והיה שם יהושע הגרסי עומד בתפלה עימו. ירד ענן והקיפן. אמר רבי יהושע: "דומה אני שלא ירד ענן והקיף אלא כדי שלא תשמע תפלתו של רבי!". במדרש מובא מעשה פלאי. בערב יום הכיפורים קיבל רבי יהושע הגרסי רשות מרבי עקיבא והלך לו לביתו. באותו לילה, בא אליו אליהו הנביא וגילה לו שרבי עקיבא מת. הלכו שניהם כל הלילה עד שהגיעו לבית האסורים ומצאוהו פתוח וכל השומרים ישנים. הוציאו השניים את גופת רבי עקיבא. רבי יהושע התפלא מדוע אליהו אוחז בגופה, והרי הוא כוהן ואסור להיטמא למתים! הסביר אליהו שאין טומאה לצדיקים. השניים לקחו את גופת רבי עקיבא ל"אפריון של קיסר", "ירדו שלשה מדרגות ועלו שלשה מדרגות ומצאו מערה שהיה בה מטה וכיסא ומנורה, נתנוהו על המטה והיו יוצאין". נשא רבי יהושע את עניו וראה מטה אחרת נאה הימנה ולא הסכים לצאת מהמערה עד שאליהו יגלו לו למי היא מיועדת. ענה לו אליהו שהיא מיועדת לאשתו של טורנוספורוס הרשע, על כל הטובה שעשתה עם רבי עקיבא כשהיה חבוש בבית האסורים. ומסיים המדרש שכשיצאו מן המערה, נסתם פיהו והודו ושבחו למי שאמר והיה העולם. וכששבו, אמר אליהו לרבי יהושע הגרסי: "לך אמור לחכמים שילמדו לתלמידהם כי אין טומאה לצדיקים". המעשה הזה שולב במדרש "אלה אזכרה" על עשרת הרוגי מלכות בקשר למות רבי עקיבא. בתלמוד הבבלי מסופר ששאל ביתוסי אחד את רבי יהושע הגרסי מדוע כותבים תפילין על גבי עור של נבלות וטרפות. השיב לו במשל משני בני אדם שנתחייבו הריגה למלכות, אחד הרגו מלך ואחד הרגו איספקליטור (-מוציא להורג) - איזה מהן משובח? הוי אומר: זה שהרגו מלך. הקשה השואל שאם כך, מדוע שלא יהיו מותרים באכילה. ענה לו רבי יהושע: "התורה אמרה: 'לא תאכלו כל נבלה' - ואת אמרת יאכלו?!". והבייתוס קיבל את דבריו. משמעות הכינוי "הגרסי" אינה ברורה, אפשר שנקרא כן על שם מקומו או על שם מקצועו, שהיה טוחן גריסים. רבי יוסי מביא הלכה בשם אחי רבי יהושע הגרסי - נימוס או אונימיס. תלמוד בבלי, מסכת עירובין, דף כ"א, עמוד ב' איכה רבה, פרשה ג', פסקה ט"ו מדרש אגדה בובר, ויקרא כא, א; אוצר מדרשים (אייזנשטיין), עשרה הרוגי מלכות, עמ' 447. תלמוד בבלי, מסכת שבת, דף ק"ח, עמוד א' רש"י, עירובין כא, ב. בכורות י, ב. תוספתא, צוקרמאנדל, מכשירין ג, יג.
Never Too Far

Never Too Far (בעברית: לעולם לא רחוק מדי) הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-23 באוקטובר 2001, כסינגל השלישי מתוך הפסקול. השיר הגיע למקום הראשון במצעד השירים של ולוניה. השיר נכתב, הולחן והופק על ידי מריה קארי, ג'ימי ג'אם. כמו כן, יצא הסינגל בפורמט של תקליטור ותקליט 12 אינץ'. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ. כמו כן, עלה השיר לרשת הזרמת המדיה ספוטיפיי, כמה שנים לאחר שיצא. מידע על הסינגל "Never Too Far" באתר מיוזיק בריינז סרטון השיר "Never Too Far" באתר יוטיוב Carey Mariah, Lewis Terry, Harris III James, Carey Mariah, Never Too Far Away, Musicnotes.com, ‏2009-03-09 Nielsen Business Media Inc, Billboard, Nielsen Business Media, Inc., 2001-08-25. (באנגלית) Mariah Carey - Never Too Far / Don't Stop, ultratop.be Mariah Carey – Never Too Far (באנגלית), נבדק ב-2019-06-10 Mariah* - Never Too Far, Discogs (באנגלית) Glitter, נבדק ב-2019-06-10
Money for Nothing

Money For Nothing הוא שיר רוק מאת מארק נופלר וסטינג, שבוצע על ידי להקת דייר סטרייטס באלבומם Brothers in Arms, שיצא בשנת 1985. בנוסף לאלבום זה, יצא השיר גם באלבומי האוסף של הלהקה. הזמר הקומיקאי וירד אל ינקוביק ביצע גרסה פארודית של השיר בשם "The Beverly Hillbillies", עם מילות שיר הנושא של הסדרה "הבוורלי הילבילים". מילות השיר נכתבו מנקודת מבטו של עובד בחנות למוצרי חשמל, איש צווארון כחול, שמסתכל בקנאה בכוכב רוק המופיע על הטלוויזיות שבחנות. בהתאם לנקודת מבט זו נכתב השיר בלשון גסה ובלתי תקנית, הכוללת מספר ביטויים בוטים כנגד הזמר שעל המרקע, בין השאר: "המתרומם הקטן הזה עם העגיל והאיפור" (כלפי הזמר), ו"דופק כמו שימפנזה על התופים" (כלפי המתופף). שם השיר (Money For Nothing – כסף בשביל לא־כלום) גם הוא חלק משורה אותה אומר העובד בקנאה – "(כוכב הרוק מקבל) כסף בשביל לא־כלום, בחורות בחינם". בחלק השני של השיר גם מביע העובד צער על כך שלא עשה זאת בעצמו ("הייתי צריך ללמוד לנגן על גיטרה/הייתי צריך ללמוד לתופף"). הביטויים ההומופוביים והבוטים בשיר גררו ביקורת מצד קבוצות שונות. ההשראה לשיר, על פי מארק נופלר, באה כשהיה בחנות למוצרי חשמל ושמע עובד שאמר "Money For Nothing", כשראה קליפ בטלוויזיה. סטינג, אשר ביקר באולפני ההקלטה בזמן שדייר סטרייטס הקליטה שם את השיר, הוזמן על ידי חברי הלהקה לבצע את קולות הרקע בשיר. הוא מופיע בקרדיטים של כתיבת השיר למרות שלטענת סטינג השורה היחידה שהוסיף היא "I want my MTV" (אותה הוא שר לפי המנגינה של שירו "Don't Stand So Close to Me") השיר, שיצא כסינגל עם יציאת האלבום, הפך במהרה לאחד הלהיטים המוכרים והמצליחים ביותר של להקת דייר סטרייטס. מכירות האלבום "Brother in Arms", בו הופיע השיר יחד עם מספר להיטים נוספים זינקו אל מעל 20 מיליון עותקים, ויחד איתן – גם הלהקה, שהפכה ללהקה המצליחה ביותר של אמצע שנות ה-80. הקליפ לשיר היה זה שפתח ב-1 באוגוסט 1987 את שידורי תחנת MTV אירופה (שגם מוזכרת בשיר עם השורה החוזרת בתחילת ובסוף השיר – "I want my MTV"). הקליפ של השיר היה הקליפ הראשון שנוצר בעריכה ממוחשבת, אשר הוצג ב-MTV. בזמן הופעות חיות, הזמר סטינג מרבה לבצע את השיר עם הלהקה (דוגמה בולטת לכך היא ה-Live Aid). השיר עלה לאתר יוטיוב ב-23 בפברואר 2010, ונכון ליוני 2022 צבר השיר למעלה מ-107 מיליון צפיות. מידע על היצירה "Money for Nothing" באתר מיוזיק בריינז מידע על הסינגל "Money for Nothing" באתר מיוזיק בריינז סרטון השיר "Money for Nothing" באתר יוטיוב מידע על הרצועה "Money for Nothing" באתר ספוטיפיי
Boy (I Need You)

Boy (I Need You) (בעברית: ילד (אני צריכה אותך)) הוא סינגל של הזמרת-יוצרת האמריקאית מריה קארי, מתוך אלבומה התשיעי, Charmbracelet. השיר יצא לאור ב-24 במרץ 2003, כסינגל מתוך האלבום. השיר הגיע למקום ה-17 במצעד הסינגלים הבריטי. השיר נכתב על ידי מריה קארי, ג'אסט בלייז, נורמן וייטפילד וקמ'רון והופק על ידי קארי וג'אסט בלייז. כמו כן, יצא הסינגל בפורמט של תקליטור ותקליט 12 אינץ'. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ-הופ. כמו כן, עלה השיר לרשת הזרמת המדיה ספוטיפיי, כמה שנים לאחר שיצא. מידע על הסינגל "Boy (I Need You)" באתר מיוזיק בריינז מידע על היצירה "Boy (I Need You)" באתר Discogs סרטון השיר "Boy (I Need You)" באתר יוטיוב Mariah Carey - Boy (I Need You), Discogs (באנגלית) Artists, www.officialcharts.com (באנגלית) MariahCareyVEVO (2012-02-27), Mariah Carey - Boy (I Need You) ft. Cam'Ron (Official Music Video), נבדק ב-2019-06-10 Charmbracelet, נבדק ב-2019-06-10
פרד סקולארי

פרד ג'וזף סקולארי (באנגלית: Fred Joseph Scolari; ‏1 במרץ 1922 – 17 באוקטובר 2002) היה כדורסלן אמריקאי, אשר שיחק בליגות ה-BAA וה-NBA בין השנים 1946–1955. על אף שהיה עיוור בעינו השמאלית וחירש באזנו הימנית, הפך לאחד הרכזים הבולטים של תקופתו, במהלכה נבחר פעמיים לחמישייה השנייה של העונה והשתתף פעמיים במשחק האולסטאר. ממוצעיו הכוללים לאורך הקריירה הם 11.3 נקודות, 2.7 ריבאונדים ו-2.6 אסיסטים למשחק. סקולארי נולד וגדל בסן פרנסיסקו שבקליפורניה, ובבגרותו למד באוניברסיטת סן פרנסיסקו. בשנת 1946 הצטרף לקבוצת וושינגטון קפיטולס, אותה אימן רד אאורבך, לקראת עונת הבכורה של ליגת ה-BAA (לימים ה-NBA). ב-4 וחצי עונותיו בוושינגטון היה אחד השחקנים הבולטים של הקבוצה, לצד בוב פיריק ובונס מקיני, כשקלע 12.7 נקודות בממוצע למשחק. בשתי העונות הראשונות נבחר לחמישייה השנייה של העונה, ובעונה השלישית (1949) העפיל עם הקפיטולס לגמר ה-NBA, בו הפסידו מול מיניאפוליס לייקרס (2–4). במהלך עונת 1950/1951 התפרק מועדון הקפיטולס, ובמסגרת "דראפט הפיזור" של שחקניה נלקח סקולארי על ידי סירקיוז נשיונלס. בקיץ 1951 הועבר יחד עם אלכס האנום לבולטימור בולטס, בתמורה לרד רוצ'ה. ב-39 המשחקים הראשונים של עונת 1951/1952 שימש במקביל גם כמאמן הבולטס, אשר רשמה תחתיו מאזן שלילי 12–27. ב-3 העונות הבאות שיחק עבור פורט ויין פיסטונס ובוסטון סלטיקס, בטרם פרש ממשחק בסיום עונת 1954/1955. בעת פרישתו היה השחקן בעל מספר המשחקים הרב ביותר בתולדות ה-NBA‏ (534), וכן ניצב במקום העשירי בנקודות בקריירה (6,014). פרופיל, באתר Basketball-Reference פרופיל, באתר ליגת ה-NBA פרד סקולארי, באתר "Find a Grave" (באנגלית) ההודעה על פטירתו של סקולארי, באתר sfgate.com,‏ 23 באוקטובר 2002 סטטיסטיקות קריירת המשחק של סקולארי, באתר basketball-reference.com סטטיסטיקות האימון של סקולארי, באתר basketball-reference.com